Ala gözlərinə qurban olduğum
Ala gözlərinə qurban olduğum 
Əcəlim gəlmədən öldürmə məni. 
Gizlicə, oğrunca səni sevərəm 
Sirrimi faş etmə, bildirmə məni.

Səni mənə verən o uca Qəni, 
Alarlar əlimdən, qorxuram, səni. 
Boynumu büküb də öldürsən məni 
Üstümə düşmanım güldürmə məni.

Ölüm dedikləri gəlməz eynimə 
Dola ağ qollann, dola boynuma. 
Soyunub əynini girsən qoynuma, 
Sabah oldu deyə qaldırma məni.

Öksüz Aşıq bunu boylə söylədi, 
Yenə eşqin dəryasmı boyladı. 
Sənin eşqin məni Məcnun eylədi 
Tərk edib dağlara saldırma məni.
Şeirlər